**Общинска избирателна комисия – Садово**

**РЕШЕНИЕ**

**№ 76-МИ**

**Садово, 22.09.2015 година**

***относно:*** *процедурата за определяне чрез жребий на поредните номера на партиите, коалициите, местната коалиция и независимия кандидат от Общинска избирателна комисия – Садово в бюлетините за гласуване в изборите за общински съветници и за кметове на 25 октомври 2015 година*

На основание *чл. 87, ал. 1, т. 10* и *чл. 423, ал. 1 от Изборния кодекс* и решение № 2250-МИ от 18.09.2015 година на Централната избирателна комисия във връзка с решение № 9588 от 17.09.2015 година на Върховния административен съд, четвърто отделение по административно дело № 10626 по описа на съда за 2015 година, Общинска избирателна комисия – Садово

**РЕШИ:**

**I. Общи правила.**

**1.** Общинска избирателна комисия – Садово провежда жребий за определяне на поредните номера на партиите, коалициите, местната коалиция и независимия кандидат в бюлетините в изборите за общински съветници и кметове на 25 октомври 2015 година.

**2.** Жребият е общ за всички видове избори – за общински съветници, за кмет на община и за кмет на кметство.

**3.** В жребия участват партиите, коалициите, местната коалиция и инициативният комитет, регистрирали в Общинска избирателна комисия – Садово поне един кандидат.

**4.** Изтегленият от Общинска избирателна комисия – Садово при общия жребий номер важи за всички видове местни избори на територията на общината (кмет на община, общински съветници и кметове на кметства). Този номер се изписва в квадратчето за отразяване вота на избирателя, отпечатано в бюлетините за кмет на община, за общински съветници и за кметове на кметства срещу наименованието на избраната при жребия партия, коалиция, местна коалиция и независим кандидат.

**5.** При идентичност на партиите, коалициите (включително местната коалиция), регистрирали кандидати за общински съветници или за кметове в Общинска избирателна комисия – Садово, същите имат еднакъв номер на бюлетините за всеки вид избори, за който са регистрирали кандидати на територията на община Садово.

Под *„идентичност“* се разбира еднаквост при изписване на наименованието на партията или на наименованието и на състава на коалицията на територията на община Садово.

**II. Процедура.**

**1.** Жребият се води от председателя на Общинска избирателна комисия – Садово.

При негово отсъствие той се замества от заместник-председател или от секретаря на комисията.

**2.** В първата кутия се поставят еднакви непрозрачни пликове, всеки от които съдържа името на присъстващ член от Общинска избирателна комисия – Садово и без плик с името на водещия процедурата по жребия. Кутията се обозначава с надпис *„ОИК“*.

**3.** Във втората кутия се поставят еднакви непрозрачни пликове, всеки от които съдържа пълното или съкратено наименование на партия, коалиция, местна коалиция, инициативен комитет, регистрирали кандидат/и в Общинска избирателна комисия – Садово, независимо от вида избор (за кмет на община, за общински съветници, за кметове на кметства) и без да се повтаря. Наименованието на партията, на коалицията, на местната коалиция или на независимия кандидат се записва така, както е посочено в заявлението й за регистрация. Кутията се обозначава с надпис *„ПАРТИИ, КОАЛИЦИИ, МЕСТНА КОАЛИЦИЯ И НЕЗАВИСИМ КАНДИДАТ“*.

**4.** В третата кутия се поставят еднакви непрозрачни пликове, всеки от които съдържа пореден номер. Броят на пликовете в тази кутия е равен на броя на пликовете от втората кутия. Кутията с поредни номера се обозначава с надпис *„НОМЕРА“*.

**5.** Председателят на Общинска избирателна комисия – Садово изтегля два плика от първата кутия и обявява имената на членовете на Общинска избирателна комисия – Садово, които ще пристъпят към теглене на плик от втората и към теглене на плик от третата кутия. След обявяване на имената на членовете на Общинска избирателна комисия – Садово двата плика се връщат в първата кутия.

**6.** Първият определен чрез жребия член на Общинска избирателна комисия – Садово изтегля от втората кутия с надпис *„ПАРТИИ, КОАЛИЦИИ, МЕСТНА КОАЛИЦИЯ И НЕЗАВИСИМ КАНДИДАТ“* плик, съдържащ наименованието на регистрираната в Общинска избирателна комисия – Садово партия, коалиция или местна коалиция. Вторият, определен чрез жребия член на Общинска избирателна комисия – Садово, изтегля от третата кутия с надпис *„НОМЕРА“* плик, съдържащ номер, под който партията, местната коалиция или коалицията ще бъде обозначен в бюлетината.

**7.** Процедурата по **т.т. II. 5** и **II. 6** се повтаря до изчерпване на пликовете във втората и в третата кутия.

**III. Резултат от жребия и обявяване.**

**1.** Резултатът от жребия ще се отрази в писмено решение на Общинска избирателна комисия – Садово, което ще се обяви по реда на *чл. 87, ал. 2 от Изборния кодекс*.

**2.** Тегленето на жребия се извършва публично и на него могат да присъстват представители на партиите, коалициите, местната коалиция и инициативния комитет, регистрираните от тях кандидати за участие в изборите за общински съветници и кметове на 25 октомври 2015 година и представители на средствата за масово осведомяване.

**3.** Тегленето на жребия ще се проведе на 23 септември 2015 година от 18:00 часа в малката зала на читалище „Христо Смирненски“ в град Садово.

Решението подлежи на оспорване в тридневен срок от обявяването му пред Централната избирателна комисия по реда на *чл. 88, ал. 1 от Изборния кодек*с.

Председател: Мария Георгиева Милева

Секретар: Димитър Любенов Алексов